laion/Wikipedia-Exotic huggingface dataset:
אלבארו חסטידו

אלבארו חסטידו (בספרדית: Alvaro Antonio Gestido Pose; ‏17 במאי 1907 – 18 בינואר 1957) היה כדורגלן אורוגוואי, ששיחק בעמדת הקשר אחורי. חסטידו נולד במונטווידאו שבאורוגוואי ולמד בבית ספר צבאי בשם "אסקואלה מיליטר" משנת 1923, בו גם ככל הנראה זכה בדרגה הדומה לאלוף-משנה. אחיו, אוסקר דייגו חסטידו, היה נשיא אורוגוואי בשנת 1967. לאורך כל קריירת הקבוצות שיחק בפניארול עימה זכה ב-7 תוארי אליפות. משחקו האחרון היה ב-28 בספטמבר 1941 נגד ריבר פלייט בו חלו חגיגות 50 שנה להיווסדות פניארול. במדי נבחרת אורוגוואי ערך 26 הופעות בסך הכל ולא כבש. באולימפיאדה ב-1928 זכה במדליית זהב ונחשב בעיני רבים לשחקן הטוב ביותר בה. שנתיים אחר כך זכה עימה במונדיאל 1930 כשהוא משתתף בכל משחקי הטורניר והיה חלק משלישיית "מסך הברזל" שהיה בקישור אורוגוואי לצד לורנסו פרנדדס וחוסה לאנדרו אנדראדה. בתום התחרות נבחר להיות בנבחרת המצטיינת. חסטידו נפטר ב-18 בינואר 1957 בסנטה קלרה דה אולימאר בגיל 49 כתוצאה מהתקף לב. פניארול אליפות אורוגוואי (7): 1928, 1929, 1932, 1935, 1936, 1937, 1938 נבחרת אורוגוואי גביע העולם: 1930 מדליית זהב אולימפית: 1928 מדיה וקבצים בנושא אלבארו חסטידו בוויקישיתוף אלבארו חסטידו, באתר Transfermarkt אלבארו חסטידו, באתר WorldFootball.net אלבארו חסטידו, באתר National Football Teams אלבארו חסטידו, באתר FootballDatabase.eu
מריו אוואריסטו

מריו אוואריסטו (בספרדית: Mario Evaristo;‏ 10 בדצמבר 1908 – 30 באפריל 1993) היה כדורגלן ארגנטינאי, ששיחק בעמדת הקיצוני שמאלי. אוואריסטו נולד בבואנוס איירס שבארגנטינה בשם מרינו, אך בהמשך שינה את שמו ל"מריו". אחיו הגדול של מריו, חואן אוואריסטו, היה גם כדורגלן והם שיחקו יחדיו בנבחרת ארגנטינה. בנבחרת שיחק במשך שנתיים בהן כבש 3 שערים והגיע עימה עד לגמר מונדיאל 1930, אותו הפסידה למארחת הטורניר אורוגוואי. הוא ואחיו חואן היו לצמד האחים הראשונים ששיחקו יחדיו בגמר המונדיאל. מריו שיחק בארגנטינה בקבוצות ספורטיבו פלרמו, אינדפנדיינטה ובבוקה ג'וניורס, עימה זכה באליפות ארגנטינה המקצועית הראשונה אי פעם בשנת 1931. בהמשך הקריירה עבר מריו לאירופה, שם שיחק בגנואה האיטלקית ובקבוצות ניס ואנטיב שבצרפת. לאחר קריירת המשחק מריו ואחיו חואן היו אחראים על אקדמיות הנוער של בוקה ג'וניורס במשך יותר משלושים שנה. הוא נפטר ב-30 באפריל 1993 בגיל 84. בוקה ג'וניורס אליפות ארגנטינה (3): בליגה לא מקצועית – 1926, 1930 בליגה מקצועית – 1931 גביע אסטימולו: 1926 ספורטיבו באראקס AAAF תחרות אמטאור: 1932 נבחרת ארגנטינה סגנית גביע העולם: 1930 קופה אמריקה: 1929 מדיה וקבצים בנושא מריו אוואריסטו בוויקישיתוף מריו אוואריסטו, באתר Transfermarkt מריו אוואריסטו, באתר WorldFootball.net מריו אוואריסטו, באתר FootballDatabase.eu
תומאס גוטשאלק

תומאס גוטשאלק (בגרמנית: Thomas Gottschalk; נולד ב-18 במאי 1950) הוא מנחה ושחקן גרמני. גוטשאלק נולד בבמברג. לאחר בית הספר הוא למד היסטוריה ופילולוגיה גרמנית. הוא ניגש למבחני הסמכה על מנת להיות מורה אך לבסוף פנה לתחום הבידור. ב-1971 החל לעבוד באופן עצמאי בתוכנית נוער ב-Bayerischer Rundfunk, רשת שידור ציבורית בבוואריה. ב-1973 החל להגיש מהדורת חדשות. ב-1978 הופיע לראשונה בקולנוע בסרט "Summer Night Fever" לצד באה פידלר. ב-1979 ו-1980 הנחה את המשדרים לבחירת נציגות גרמניה לאירוויזיון. הוא פרשן את אירוויזיון 1989 עבור הטלוויזיה הגרמנית. ב-1990 שיחק בסרט ההרפתקאות האמריקאי "Think Big". ב-1991 גילם ממציא מזרח גרמני הנוסע לארצות הברית על מנת למכור מוצר מהפכני בסרט "Driving Me Crazy". ב-1993 שיחק בסרט המוזיקלי "Sister Act 2: Back in the Habit". מ-1992 ועד 1995 הגיש את תוכנית האירוח "Gottschalk Late Night". במסגרת התוכנית אורגנה תחרות הדוגמנות "מודל 92" בה זכתה היידי קלום. ב-2008 שיחק מלך בסרט "1½ Knights: In Search of the Ravishing Princess Herzelinde" בבימויו של טיל שווייגר. ב-2008 הרוויח מיליון יורו בפרק של הגרסה הגרמנית של "מי רוצה להיות מיליונר?", בו השתתפו ידוענים. את הכסף הוא תרם לצדקה. ב-2011 הופיע בסרט שומר גן החיות. מדיה וקבצים בנושא תומאס גוטשאלק בוויקישיתוף תומאס גוטשאלק, ברשת החברתית פייסבוק תומאס גוטשאלק, ברשת החברתית אקס (טוויטר) תומאס גוטשאלק, ברשת החברתית אינסטגרם תומאס גוטשאלק, במסד הנתונים הקולנועיים IMDb (באנגלית) תומאס גוטשאלק, באתר AllMovie (באנגלית) תומאס גוטשאלק, באתר Rotten Tomatoes (באנגלית) תומאס גוטשאלק, במסד הנתונים הקולנועיים KinoPoisk (ברוסית) תומאס גוטשאלק, באתר MusicBrainz (באנגלית) תומאס גוטשאלק, באתר Discogs (באנגלית) אודות תומאס גוטשאלק https://www.ynet.co.il/articles/0,7340,L-3236524,00.html
פרנטישק סבובודה

פרנטישק סבובודה (בצ'כית: František Svoboda‏; 5 באוגוסט 1906 – 6 ביולי 1948) היה כדורגלן צ'כוסלובקי, ששיחק בעמדת החלוץ עבור נבחרת צ'כוסלובקיה. סבובודה שיחק במשך רוב הקריירה שלו במועדון סלביה פראג ובשנת 1935 היה מלך השערים של הליגה הצ'כוסלובקית עם 27 שערים. בנבחרת צ'כוסלובקיה ערך 43 הופעות בהן כבש 22 שערים בין השנים 1926–1937. סבובודה היה שותף בהגעה של הנבחרת עד לגמר מונדיאל 1934, תוך כדי שכבש שער אחד בטורניר נגד שווייץ ברבע הגמר. סלביה פראג אליפות צ'כוסלובקיה (8): 1929, 1930, 1931, 1933, 1934, 1935, 1937, 1940 גביע מיטרופה: 1938 נבחרת צ'כוסלובקיה סגנות מונדיאל: 1934 מדיה וקבצים בנושא פרנטישק סבובודה בוויקישיתוף פרנטישק סבובודה, באתר Transfermarkt פרנטישק סבובודה, באתר National Football Teams פרנטישק סבובודה, באתר FootballDatabase.eu
סקרדי הסנאי

סקרדי הסנאי (באנגלית: Scaredy Squirrel) היא סדרת הנפשה קומית קנדית, המבוססת באופן רופף על סדרת ספרים בעלת אותו שם מאת מלאני וואט. הסדרה בוימה על ידי מאט פרגוסון, שלימים ביים את הסדרה "הטוסיק שלי השתגע", אשר זיכתה אותו בפרס המסך הקנדי לבימוי הטוב ביותר בתוכנית או סדרה מונפשת. הסדרה שודרה לראשונה בקנדה בערוץ YTV, החל מה-1 באפריל 2011 עד ה-17 באוגוסט 2013. בישראל הסדרה שודרה בדיבוב עברי בערוץ הילדים החל משנת 2011 עד שנת 2013. לסדרה הופקו שלוש עונות בעלות 52 פרקים באורך 22 דקות, כאשר כל פרק מורכב משני פרקים משניים באורך 11 דקות. הסדרה עוקבת אחר סקרדי הסנאי האנרגטי, וחברו הטוב ביותר, דייב הבואש, שבכל פרק עוברים הרפתקה חדשה ומצחיקה. סקרדי - סנאי מעופף. חכם, מיזופוב ולפעמים ביישן. עובד במכולת. דייב - בואש כחול. חברו הטוב ביותר של סקרדי. ערמומי ומבולגן. נסטור - קנרי צהוב. הבוס של סקרדי. פדי - חמוס אפור ואגואיסט שתמיד עושה בעיות עבור סקרדי. סאלי - טרוטה טורקיז המאוהבת בסקרדי. בעלת ביטחון רב. מילדרד - קרפדה העובדת במכולת בה סקרדי עובד. באק - בונה העובד במכולת בה סקרדי עובד. מילי - פרה מקומית ומוזרה. סו - סנאית שסקרדי התאהב בה. במאית הדיבוב בעברית היא אפי בן ישראל ומפיקת הדיבוב היא ענבר שטגר עזרא. בנוסף דיבבו בדיבוב האנגלי ג'יין איסטווד ודוויין היל, ובדיבוב העברי – מולי שולמן. "סקרדי הסנאי", במסד הנתונים הקולנועיים IMDb (באנגלית) "סקרדי הסנאי", במסד הנתונים הקולנועיים KinoPoisk (ברוסית) "סקרדי הסנאי", במיזם "אישים" לתיעוד היצירה הישראלית
פלוגה בקו (או לגמרי במקרה)

"פלוגה בקו (או לגמרי במקרה)" הוא פזמון שכתב, הלחין וביצע מאיר אריאל. השיר יצא לאור באלבום "ירוקות" בשנת 1988. השיר מתבסס על אירועים אמיתיים אותם חווה אריאל בראשית שנות ה-60, עת היה בשירות סדיר בצנחנים. בשנת 1961 שירת אריאל בגדוד 890 של הצנחנים. הגדוד ישב בחורשת טל בגבול לבנון. בין פעילות לפעילות היו מגיעות לחורשה בנות קיבוצי האזור להתרועע עם החיילים. בחורשת טל הכיר אריאל את רותי פרס-רוזנפלד, בת קיבוץ דפנה שהייתה אז בת 17. בין השניים נרקמה חברות עמוקה והם ניהלו שיחות ארוכות, אך לא התפתח ביניהם קשר רומנטי. השיר עצמו נכתב שנים רבות לאחר מכן והתפרסם רק כעבור יותר משני עשורים. בהופעותיו נהג אריאל לספר את עיקרי הסיפור שמאחורי השיר כהקדמה לשיר עצמו. השיר משלב לסירוגין בין זכרונות עבר מאותו מפגש עם הנערה, לבין ציפייה למפגש מקרי עימה בהווה. אריאל שילב בין שני אלמנטים אלה והם מופעים בשורות עוקבות בשיר - שורה המתארת את המפגשים בחורשת טל ושורה המתארת מפגש מקרי שלא התקיים. השיר הוקלט בשנות השמונים בעיבוד של אלונה טוראל, ויצא לאור בשנת 1988 באלבום "ירוקות". לדברי ניסים קלדרון, העיבוד והמהלכים המוזיקליים של השיר אינם סדירים ומפתיעים את המאזין, ובכך מחזקים את תחושת המקריות שבשיר. לשיר בוצעו כמה גרסות כיסוי, בין היתר על ידי אהוד בנאי, שחר ואהוד אריאל - בניו של מאיר אריאל ודן תורן ושליחי הבלוז. נסים קלדרון (בשיתוף עודד זהבי), ארול אחד : מאיר אריאל - ביוגרפיה, עמ' 58–62, הוצאת כנרת, זמורה-ביתן, 2016 מילות השיר, באתר שירונט מאיר אריאל - פלוגה בקו (או לגמרי במקרה), סרטון באתר יוטיוב (אורך: 4:06) פלוגה בקו - מאיר אריאל, בהופעה, סרטון באתר יוטיוב (אורך: 5:22) לדף השיר באתר הספרייה הלאומית ניסים קלדרון, ארול אחד, עמ' 59. פלוגה בקו, מתוך ההופעה "דרך דמעה שקופה" ניסים קלדרון, ארול אחד, עמ' 62. שרים 14 שנים מאיר אריאל - פלוגה בקו (אהוד בנאי), נבדק ב-2021-11-10 שחר ואהוד אריאל - פלוגה בקו (לגמרי במקרה), נבדק ב-2021-11-10 דן תורן ושליחי הבלוז פלוגה בקו, נבדק ב-2021-11-10
למברטה לי ספציאל

למברטה לי ספציאל (באיטלקית: Lambretta Li Special) הן 2 סדרות של קטנועים קלאסיים מתוצרת יצרנית הקטנועים האיטלקית Innocenti Lambretta (איט') (בשפה עממית: Lambretta) חברת בת של אינוצ'נטי אשר יוצרו בין השנים 1963–1969 באיטליה. 125 ספציאל - הסדרה יוצרה בין השנים 1965–1969. 150 ספציאל - הסדרה יוצרה בין שנת 1963–1966. מסגרת קטנוע - טובולרית (Tubular Frame). מנוע קירור אוויר. מתלים - מזלגות טלסקופים, בולם זעזועים קדמי - אחורי. בלמים : בלם קדמי - תוף, בלם אחורי - תוף. צמיגים: 3.50X10. קיבולת מכל דלק - 8.0 ליטר. מחיר היחידה מדגם 125 סמ"ק נע בין 155,000–191,000 לירה איטלקית (שנת 1965, איטליה). יוצרו 68,829 יחידות מדגם 150 סמ"ק. "למברטה לי ספציאל" דגם "Li125" "למברטה לי ספציאל" דגם "Li125", שנת 1966 "למברטה לי ספציאל" דגם "Li125", שנת 1966 "למברטה לי ספציאל" דגם "Li150" "למברטה לי ספציאל" דגם "Li150" סדרה 3 "למברטה לי ספציאל" דגם "Li150" "למברטה לי ספציאל" דגם "Li150" סדרה 2 אינוצ'נטי למברו 550 למברטה 48 למברטה GP/DL מדיה וקבצים בנושא למברטה לי ספציאל בוויקישיתוף למברטה לי ספציאל, סרטון באתר יוטיוב למברטה לי ספציאל, סרטון באתר יוטיוב למברטה לי ספציאל, סרטון באתר יוטיוב "למברטה לי ספציאל" lambretta.com/classics/li-special "למברטה לי ספציאל" ilambretta.co.uk/lambrettascooters "למברטה לי ספציאל" 125 - תמונה classic-trader.com/uk/motorcycle/search/innocenti/lambretta-li-special "למברטה לי ספציאל" 150 סמ"ק - תמונות pinterest.com/mscwasp/lambretta-li-150-silver-special "למברטה לי ספציאל" 150 סמ"ק scooterlounge.com/lambretta/buyers-guide/lambretta-li-150-special
תיכון בן צבי (קריית אונו)

בית הספר התיכון על שם יצחק בן-צבי הוא בית ספר תיכון ממלכתי שלוש-שנתי הנמצא בעיר קריית אונו. בית הספר נוסד ב-1960, והוא קרוי על שמו של יצחק בן-צבי. בית הספר הוקם על ידי ישראל אליסף שעמד בראשו כעשרים שנה. מנהלת בית הספר הנוכחית היא גלית לוי. בבית הספר נלמדים כל מקצועות החובה, ובין מקצועות הבחירה ניתן ללמוד כימיה, פיזיקה, ביולוגיה, ספורט (כדורסל, כדורגל וכדוריד), סוציולוגיה (כלכלה/פסיכולוגיה), ערבית, מדעי המחשב, ביוטכנולוגיה, תיאטרון, אדריכלות, קולנוע, מוזיקה, אומנות, דיפלומטיה ומחול. על מנת להתקבל למגמות המיוחדות נדרש לעבור מבחני קבלה באמצע כיתה ט'. בנוסף, בית הספר מציע מספר מסלולים ייחודיים כגון כיתת הנדסת תוכנה, כיתת מחוננים וכיתה מדעית. בבית הספר לומדים כיום כ-2,000 תלמידים, כאשר אחוז הזכאים לבגרות בו הוא מעל 90% וממוצע ציוני הבגרות הוא מעל לממוצע הארצי. במסגרת מגמת המוזיקה, מתקיימים מופעי סוף שנה ביידיש של שירים ביידיש. היום לומדים בבית הספר 3 יחידות לבגרות בתרבות יידיש. התוכנית בתמיכת הרשות הלאומית לתרבות היידיש. ״מרכז ההעצמה״ בבית הספר הוא מקום המאפשר לתלמידים ללמוד שעות פרטניות ותגבור בנוסף לשעות הלימודים. במרכז, לומדים בקבוצות קטנות של עד חמישה תלמידים. במרכז מתקיימים בין היתר מפגשים לניהול עצמי, טיפול בחרדת בחינות ועוד. רשימת בוגרי ובוגרות בית הספר אתר האינטרנט הרשמי של תיכון בן צבי תיכון בן צבי באתר ״שקיפות בחינוך״ של משרד החינוך תיכון בן צבי, באתר הישן של קריית אונו תיכון בן צבי בקריית אונו מחלקת חינוך יסודי ועל יסודי, באתר www.kiryatono.muni.il ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
אגם ראדוק

אגם ראדוק (באנגלית: Radok Lake) הוא אגם מי קרחונים נמסים, במזרח רכס אראמיס, בהרי הנסיך צ'ארלס, שבאנטארקטיקה. האגם ממוקם 4.8 קילומטרים מדרום-מערב לאגם ביוור; ו-24 קילומטרים מדרום-מזרח לרכס אראמיס שבהרי הנסיך צ'ארלס. אורכו של האגם 6.5 קילומטרים; והוא יוצא דופן בכך שלשון של קרחון חודרת לאגם (וצפה עליו) - האגם הוא אגם מים המתוקים היחיד שעליו צפה לשון קרחון. עומקו של האגם 362 מטרים, והוא האגם העמוק ביבשת אנטארקטיקה; האגם הוא אגם איזוטרמי ואינו מרובד. האגם מנוקז על ידי ערוץ פאגודרומה ומימיו נשפכים לאגם ביוור. האגם מופה על ידי משלחת החקר האנטארקטית הלאומית של אוסטרליה בהתבסס על תצלומי אוויר שצולמו על ידי חיל האוויר המלכותי האוסטרלי בשנת 1956. האגם נקרא על שמו של אווה ראדוק (Uwe Radok), ראש מחלקת המטאורולוגיה באוניברסיטת מלבורן, אשר סייע לתוכנית חקר הקרחונים של משלחת החקר האנטארקטית הלאומית של אוסטרליה. • Bernd Wagner, Holger Cremer, Limnology and Sedimentary Record of Radok Lake, Amery Oasis, East Antarctica, In: Fütterer D.K., Damaske D., Kleinschmidt G., Miller H., Tessensohn F. (eds) Antarctica PP 447-454. Springer, Berlin, Heidelberg, https://doi.org/10.1007/3-540-32934-X_57 • McKelvey, B., & Stephenson, N. A geological reconnaissance of the Radok Lake area, Amery Oasis, Prince Charles Mountains, Antarctic Science, 2(1), 53-66. https://doi.org/10.1017/S0954102090000062 • Wand U, Hermichen WD, Brüggemann E, Zierath R, Klokov VD. Stable isotope and hydrogeochemical studies of Beaver Lake and Radok Lake, MacRobertson Land, East Antarctica., Isotopes Environ Health Stud. 2011 Dec;47(4):407-14. https://doi.org/10.1080/10256016.2011.630465. Epub 2011 Nov 17. • K.R. Walker and A. Mond, MICA LAMPROPHYRE (ALNOITE) FROM RADOK LAKE, PRINCE CHARLES MOUNTAINS, ANTARCTICA, RECORD 1911/108 אגם ראדוק באתר הסקר הגאולוגי של ארצות הברית אגם ראדוק באתר הגאזט האנטארקטי של ממשלת אוסטרליה אגם ראדוק באתר הגאזט האנטארקטי המשווה SCAR של ממשלת אוסטרליה תצלומי אוויר של אגם ראדוק, אגם ביוור וערוץ פאגודרומה תצלום לוויין של אזור אגם ראדוק מידע גאוגרפי מידע גאוגרפי והיסטורי ראו ב"לקריאה נוספת" ב-Stable isotope and hydrogeochemical studies of Beaver Lake and Radok Lake, MacRobertson Land, East Antarctica
אגם ביישהיר

אגם ביישהיר (בטורקית: Beyşehir Gölü) הוא אגם במערב טורקיה. שטחו 650 קמ"ר והוא אגם המים המתוקים הגדול במדינה (השני הוא אגם אאירדיר עם שטח של 450 קמ"ר). האגם נמצא בגבול מחוזות קוניה ואיספרטה. אורכו כ-45 ק"מ ורוחבו 20 ק"מ. הוא מוזן מההרים שבסביבתו. גובה המים באגם משתנה בהתאם לעונת השנה ובממוצע הוא כ-10 מטרים. המים מנוצלים לצורכי חקלאות. על שפת האגם ממקום פארק לאומי. על מספר איים של האגם נשמרו שרידים של מנזרים יוונים. מדיה וקבצים בנושא אגם ביישהיר בוויקישיתוף ערך זה הוא קצרמר בנושא ימות ואגמים ובנושא גאוגרפיה של טורקיה. אתם מוזמנים לתרום לוויקיפדיה ולהרחיב אותו.
Spiked

Spiked (נכתב גם: sp!ked) הוא כתב עת אינטרנטי בריטי המתמקד בפוליטיקה, תרבות וחברה. כתב העת נוסד בשנת 2001 עם העורך וחברי צוות של "Living Marxism" (אנ'), שנסגר בשנת 2000 לאחר תביעת דיבה של ITN (אנ')‏. הוא נוסד באופן חלקי הודות לתרומות מקרן צ'ארלס קוק‏. אתר האינטרנט הרשמי של Spiked אתר האינטרנט הרשמי של Spiked (באנגלית) Spiked, ברשת החברתית פייסבוק Spiked, ברשת החברתית אקס (טוויטר) Spiked, סרטונים בערוץ היוטיוב Ideas, Jenny Turner reports from the Battle of (2010-07-08). "Who Are They?". London Review of Books. pp. 3–8. ISSN 0260-9592. נבדק ב-2018-05-24. Wells, Matt (31 במרץ 2000). "LM closes after losing libel action". The Guardian. נבדק ב-25 באפריל 2019. {{cite news}}: (עזרה) "The New McCarthyism is ruining public life". Spiked. 3 בדצמבר 2018. אורכב מ-המקור ב-31 במרץ 2019. {{cite web}}: (עזרה) Monbiot, George (7 בדצמבר 2018). "How US billionaires are fuelling the hard-right cause in Britain". The Guardian. נבדק ב-18 במרץ 2019. {{cite news}}: (עזרה) Busby, Mattha; Halliday, Josh (8 בדצמבר 2018). "Zuckerberg must end far right's fundraising on Facebook – Tom Watson". The Guardian. נבדק ב-25 באפריל 2019. {{cite news}}: (עזרה) ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
ערוץ פאגודרומה

ערוץ פאגודרומה (באנגלית: Pagodroma Gorge) הוא ערוץ תלול ברכס אראמיס, בהרי הנסיך צ'ארלס, שבאנטארקטיקה. אורכו של הערוץ 4.8 קילומטרים, והוא מנקז את אגם ראדוק ונשפך אל אגם ביוור. גובהו של הערוץ 285 מטרים מעל פני הים. הערוץ צולם מן האוויר על ידי חיל האוויר המלכותי האוסטרלי בשנת 1956. הערוץ מופה על ידי א. מדבקי (A. Medvecky) גאולוג ממשלחת החקר האנטארקטית הלאומית של אוסטרליה אשר עבר בערוץ בינואר - פברואר 1969. שמו של האגם ניתן לו על ידי ועדת השמות האנטארקטיים של אוסטרליה. האגם נקרא על שמה של הציפור יסעור שלג, (ששמה המדעי הוא Pagodroma nivea -פאגודרומה ניוואה) - אשר מקננת בקירות אבן החול של הערוץ. • Whitehead, J., & McKelvey, B. (2001). The stratigraphy of the Pliocene—lower Pleistocene Bardin Bluffs Formation, Amery Oasis, northern Prince Charles Mountains, Antarctica., Antarctic Science, 13(1), 79-86. https://doi.org/10.1017/S0954102001000128 • MCMINN, ANDREW (2000), Neogene glacial geology of the Prince Charles Mountains, Australian Antarctic Data Centre. https://doi.org/10.4225/15/55EE3BF80172B • B.C. MCKELVEY, M.J. HAMBREY, D.M. HARWOOD, M.C.G. MABIN4 P.-N. WEBB and J.M. WHITEHEAD, The Pagodroma Group - a Cenozoic record of the East Antarctic ice sheet in the northern Prince Charles Mountains, Antarctic Science 13 (4): 455-468 (2001) ערוץ פאגודרומה באתר הסקר הגאולוגי של ארצות הברית ערוץ פאגודרומה באתר הגאזט האנטארקטי של ממשלת אוסטרליה תצלום אוויר של אזור ערוץ פאגודרומה באתר הגאזט של ממשלת אוסטרליה ערוץ פאדוגרומה באתר הגאזט האנטארקטי המשווה SCAR של ממשלת אוסטרליה תצלומי אוויר של אגם ראדוק, אגם ביוור וערוץ פאגודרומה מפת אזור ערוץ פאגודרומה מידע גאוגרפי והיסטורי מידע גאוגרפי
קוק תעשיות

קוק תעשיות בע"מ (באנגלית: Koch Industries) הוא תאגיד אמריקאי בינלאומי עם משרדים ראשיים בוויצ'יטה, קנזס. חברות הבת של התאגיד מעורבות בתעשיות ייצור וזיקוק נפט, תעשיות כימיות, אנרגיה, פיננסים והשקעות. קוק תעשיות היא בין השאר, חברת האם של Invista, Georgia-Pacific, Molex, Flint Hills Resources, Koch Pipeline, Koch Fertilizer, Koch Minerals, Matador Cattle Company, ו Guardian Industries. החברה מעסיקה מעל 120,000 עובדים בכ-60 מדינות שונות, כאשר כמחצית מהעובדים בארצות הברית. החברה היא מחזיקת הקרקע הגדולה ביותר בחולות הזפת של אלברטה. עם הכנסות של כ-110 מיליארד דולר, היא החברה הפרטית השנייה בגודלה בארצות הברית (אחרי Cargill)‏. בשנת 2007 היא הייתה הגדולה ביותר. דרך החברה הבת Koch Disruptive Technologies מחזיקה קוק תעשיות ביותר מ-40% של חברת המכשור הרפואי הישראלית אינסייטק. מדיה וקבצים בנושא קוק תעשיות בוויקישיתוף אתר האינטרנט הרשמי של קוק תעשיות (באנגלית) קוק תעשיות, ברשת החברתית פייסבוק קוק תעשיות, ברשת החברתית אקס (טוויטר) קוק תעשיות, ברשת החברתית אינסטגרם קוק תעשיות, ברשת החברתית LinkedIn קוק תעשיות, סרטונים בערוץ היוטיוב אופיר דור, רכב חשמלי, תחבורה חכמה ומכשור רפואי: ההשקעות המפתיעות של משפחת קוך בישראל, באתר TheMarker‏, 28 באוגוסט 2023 "Koch Industries: What We Do". Koch Industries. ארכיון מ-מרץ 14, 2018. "Koch Industries: Companies Overview". Koch Industries. ארכיון מ-יולי 27, 2017. Mufson, Steven; Eilperin, Juliet (מרץ 20, 2014). "The biggest foreign lease holder in Canada's oil sands isn't Exxon Mobil or Chevron. It's the Koch brothers". The Washington Post. ארכיון מ-דצמבר 12, 2016. "America's Largest Private Companies". Forbes. McCoy, Daniel (ינואר 31, 2014). "Koch Industries passes 100,000-employee milestone". American City Business Journals. ארכיון מ-ינואר 5, 2016. "Forbes rankings for 2004". Forbes. ארכיון מ-יולי 5, 2017. "Forbes rankings for 2009". Forbes. אוקטובר 28, 2009. ארכיון מ-יולי 20, 2011. "America's Largest Private Companies". Forbes. נובמבר 8, 2007. ארכיון מ-ינואר 6, 2017.
מיילדות (ספר)

מיילדות (באנגלית: Midwives) הוא רומן מאת הסופר כריס בוג'אליאן שיצא לאור בשנת 1997. הרומן מספר את סיפורה של המיילדת סיביל דאנפורת', מיילדת פרטית שמסתייגת מלידות בבית חולים ומעדיפה ליילד נשים בלידת בית. בלילה של סערה קשה מקבלת סיביל קריאה דחופה לבוא לבית בוורמונט וליילד אישה. במהלך הלידה האישה חוטפת שבץ ומתה. סיביל יודעת שהתינוק חי ומבצעת ניתוח קיסרי להצלת התינוק. לאחר מוות האם עלו השערות שבמהלך הניתוח האם הייתה חיה וניתן היה להציל אותה. העיירה רועשת וסיביל עומדת למשפט בו תיאלץ להוכיח את חפותה. סדרת טלוויזיה על בסיס עלילת הספר יצא בשנת 2011. כיכבו בסדרה סיסי ספייסק, פייפר לורי וביים גלן ג'ורדן. מיילדות, באתר OCLC (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
יהלום מלאכותי

יהלום מלאכותי, המכונה לעיתים יהלום סינתטי או יהלום מעבדה, הוא יהלום שנוצר בתהליך לא טבעי באמצעים טכנולוגיים מעשה ידי אדם. זאת בניגוד ליהלום טבעי שנוצר בטבע בתהליכים גאולוגיים. מקורם בתחילת שנות ה-40 של המאה ה-20 כאשר חוקרים הסיקו כי ניתן לייצר באופן מלאכותי יהלומים באמצעות חימום גרפיט (שהרכבו הכימי זהה להרכב הפחמן הטהור ממנו עשוי היהלום הטבעי) בטמפרטורה ובתנאי לחץ הדומים לאלה השורר במעמקי כדור הארץ. המכשלה העיקרית הייתה היעדר כבשן המאפשר יצירת תנאים אלה. בשנת 1954 הצליחו מדעני חברת ג'נרל אלקטריק האמריקאית ליצור כלים שסיפקו לחץ של 70 אלף אטמוספירות וטמפרטורה של 3,000 מעלות צלזיוס, ולייצר את היהלום המלאכותי הראשון. ממדיו הקטנים ואיכותו הירודה מנעו את ליטושו כאבן חן וייעדו אותו לשימוש תעשייתי. ממועד זה ואילך, ייצרו ג'נרל אלקטריק ודה בירס כמויות גדולות של יהלומים מלאכותיים, המשמשים כאבקת ליטוש יהלומים, במקביל לאבקות הליטוש המופקות מיהלומים טבעיים כתושים. כיום, את היהלומים הסינתטיים מגדלים במעבדות בשתי שיטות עיקריות: HPHT (ר"ת High Pressure High Temperature) – גידול יהלומים בתנאי לחץ אטמוספירי וטמפרטורה גבוהים; CVD (ר"ת Chemical Vapor Deposition) – שיטת הריבוד הפלזמתי (שיקוע כימי). מיון ראשוני של יהלומים בין טבעיים לסינתטיים יכול להתבצע באמצעים פשוטים וזמינים יחסית, למיון מדויק נדרשים כלים גמולוגיים משוכללים. בתחילת המאה ה-21 שיטות הייצור השתכללו, הטכנולוגיה השתפרה, איכות האבנים המיוצרות עלתה, המכונות עצמן הוזלו והתפוקה הכוללת של היהלומים מלאכותיים עלתה בצורה משמעותית. המהפכה הטכנולוגית יצרה הצפה של היהלומים מלאכותיים ומחירם נמוך בחלק מהמקרים בכ-80% ממחירם של יהלומים טבעיים שמקורם בטבע. מומחים מערכים כי מחירם ימשיך לרדת ככל שהטכנולוגיה תשתפר ויותר יצרנים יאמצו את המכונות החדשות. יהלומים משמשים, בעקבות קשיחותם, לחיתוך עצמים קשים כגון ברזל, פלדה ועוד. ישנם כלים כגון מסור יהלומים, מקדחת יהלומים וכו'. להבים של כלים אלו לרוב מורכבים ממתכת עם ציפוי של אבקת יהלומים. זוֹלוּת היהלומים הסינתטיים הפכה את ייצורם של מכשירי החיתוך להמוני. יהלומי דמים מדיה וקבצים בנושא יהלום מלאכותי בוויקישיתוף שלומית לן, "פרזיטים ועלוקות": היהלומים הסינתטיים מאיימים על הענף המסורתי שמגלגל מיליארדים, באתר TheMarker‏, 23 ביוני 2023 יהלום מלאכותי, באתר אנציקלופדיה בריטניקה (באנגלית) יהודה יקר GG GIA, GCI מרכזים גמולוגיים, סינתטי ושמו CVD, היהלום - כתב העת של ענף היהלומים הישראלי 208, מכון היהלומים הישראלי, 2012 יהודה יקר GG GIA, GCI מרכזים גמולוגיים, סינתטי ושמו CVD חלק ב, היהלום - כתב העת של ענף היהלומים הישראלי 210, מכון היהלומים הישראלי, 2013 יהודה יקר G.G GIA, ציפי בן שלום G.G GIA, המבדילים הגמולוגיים בין הטבעיות לסינתטיות, היהלום - כתב העת של ענף היהלומים הישראלי 220, מכון היהלומים הישראלי, 2015 רמי יושובייב, כבר לא נוצץ: האם מתקרב סופו של ענף היהלומים?, באתר "פורבס ישראל", 25 בנובמבר 2019 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
הקטור קסטרו

הקטור קסטרו (בספרדית: Héctor Castro;‏ 29 בנובמבר 1904 – 15 בספטמבר 1960) היה כדורגלן ומאמן אורוגוואי, ששיחק בעמדת החלוץ מרכזי. קסטרו נולד במונטווידאו שבאורוגוואי בשנת 1904. כשהיה בן 13 נהיה גידם בזרועו הימנית עקב תאונת עבודה, דבר שהוביל לכינויו "El manco" (האיש בעל הזרוע האחת). קסטרו שיחק ברוב הקריירה שלו בקבוצה נסיונל האורוגוואית וזכה עימה 3 פעמים באליפות אורוגוואי לפני שפרש בשנת 1936. בנבחרת אורוגוואי ערך 23 הופעות בהן כבש 16 שערים בין השנים 1926–1935. במונדיאל 1930 עזר לאורוגוואי לזכות בטורניר וגם כבש במשחק הגמר נגד ארגנטינה את השער שחתם את תוצאת המשחק 2–4. קסטרו היה לשחקן הראשון, והיחיד עד כה, ששיחק במונדיאל עם יד אחת. בסיום המונדיאל נבחר להיות בנבחרת המצטיינת של הטורניר. מלבד הזכייה במונדיאל, קסטרו לקח חלק בזכייה במדליית זהב אולימפית באולימפיאדת אמסטרדם 1928, בה כבש שער אחד בניצחון 1–4 על גרמניה ברבע הגמר. קסטרו גם זכה בקופה אמריקה בשנת 1926 כשהוא וחברו לנבחרת, הקטור סקארונה, שניהם כובשים שישה שערים ומסיימים במקום השני בטבלת הכובשים. קסטרו כבש אחד נגד הנבחרות צ'ילה וארגנטינה, ורביעייה על חשבון פרגוואי בניצחון 1–6. הוא זכה בטורניר בפעם השנייה ב-1935 וסיים בו עם שני שערים. אחרי שפרש מקריירת משחק קסטרו היה למאמן בקבוצה נסיונל בה גם שיחק כשחקן, וזכה עימה ב-5 אליפויות. בשנת 1960 נפטר מהתקף לב בגיל 55. נסיונל אליפות אורוגוואי (3): 1924, 1933, 1934 נבחרת אורוגוואי מדליית זהב באולימפיאדה: 1928 קופה אמריקה (2): 1926, 1935 גביע העולם: 1930 אישיים הנבחרת המצטיינת בגביע העולם: 1930 נסיונל אליפות אורוגוואי (5): 1940, 1941, 1942, 1943, 1952 מדיה וקבצים בנושא הקטור קסטרו בוויקישיתוף הקטור קסטרו, באתר Transfermarkt הקטור קסטרו, באתר National Football Teams הקטור קסטרו, באתר FootballDatabase.eu פרופיל המאמן, באתר Transfermarkt